section_heading: Povijest
paragraph_text: Planski građeno naselje podignuto je 1922. za radnike tvornice Đuro Đaković tadašnje Prve jugoslavenske tvornice vagona, strojeva i mostova d.d. u Brodu na Savi. Prve stambene jedinice su bile sedam jednokatnica uz Vinogradsku cestu. Kasnije je izgrađeno još 6 zgrada u ulici Pavla Radića. Do danas su sve navedene sačuvane ali ih je dio u derutnom stanju. Kraj Drugog svjetskog rata i nagli gospodarski rast dovodi do doseljavanja obitelji mahom iz Hercegovine i Like te naglog širenja naselja.